ส่องหุ้นยานยนต์โตแกร่งระยะยาว เลือก SAT เป็น Top pick กลุ่ม
ส่องหุ้นยานยนต์โตแกร่งระยะยาว เลือก SAT เป็น Top pick กลุ่ม
26 เม.ย. 2560

บล.เอเซีย พลัส ระบุในบทวิเคราะห์วันนี้ (26 เม.ย.) ว่า ผู้บริหารโตโยต้าคงเลือกไทยเป็นฐานการผลิตที่สำคัญที่สุด โดยวางแผนลงทุนในส่วนการวิจัย พัฒนาและผลิตคอมแพกต์คาร์ควบคู่กับการผลิตรถกระบะ รวมถึงการผลิตแบตเตอรี่ไฟฟ้า และผลิตรถยนต์ไฟฟ้า เสนอเข้าบอร์ดฯพิจารณาเดือน พ.ค. 2560
คาดเป็นปัจจัยบวกต่อกลุ่มยานยนต์ ตอกย้ำถึงความเชื่อมั่นต่อภาคอุตสาหกรรมยานยนต์ไทยที่ยังเติบโตแข็งแกร่งในระยะยาว โตโยต้าถือเป็นผู้ผลิตรถยนต์รายใหญ่สุดในประเทศไทย คิดเป็นสัดส่วน 29% ของยอดผลิตรวม การวิจัยพัฒนาคอมแพกต์คาร์ควบคู่กับการผลิตรถกระบะ รวมถึงการผลิตแบตเตอรี่และผลิตรถยนต์ไฟฟ้าตามนโยบายของภาครัฐ ช่วยหนุนยอดผลิตรถยนต์ในอนาคตของไทยเติบโตในระยะยาว
โดยฝ่ายวิจัยให้น้ำหนักการลงทุนในกลุ่มยานยนต์ “เท่ากับตลาด” โดยเลือก SAT ([email protected] บาท) เป็น Top pick เนื่องจากเป็นหุ้นที่ได้รับประโยชน์มากที่สุดจากการมีโตโยต้าเป็นลูกค้าหลักคิดเป็นสัดส่วน 30% อีกทั้งราคามี Upside 19% PER ซื้อขาย 10 เท่า รวมถึงคาด Div Yield 4% ต่อปี